stanford-oval/wikipedia huggingface dataset:
Martin Fröst
Varhaiset vaiheet ja ura orkesterien kanssa

Fröst aloitti musiikinopintonsa viisivuotiaana ottamalla viulutunteja, mutta kahdeksanvuotiaana hän otti uudeksi soittimekseen klarinetin. Soittimen vaihtamiseen häntä innoitti Wolfgang Amadeus Mozartin klarinettikonserton kuuleminen. Fröstin opettajia olivat Hans Deinzer, Sölve Kingstedt ja Kjell-Inge Stevensson. Orkestereita, joiden kanssa Fröst on esiintynyt, ovat olleet Concertgebouw-orkesteri, New Yorkin filharmonikot, Los Angelesin filharmonikot, Philharmonia Orchestra, Orchestre National de France, Israelin filharmonikot, Uuden-Seelannin sinfoniaorkesteri, Academy of St. Martin-in-the-Fields, hr-Sinfonieorchester ja BBC:n sinfoniaorkesteri.
Fröst on luonut ”Genesiksen” ja ”Exoduksen” kaltaisia teemaprojekteja, joissa hän on syventynyt kansanlaulusta, rituaalista ja tanssista johdettuun musiikkiin. Näissä hankkeissa hän on tehnyt yhteistyötä St. Paulin kamariorkesterin, Tukholman kuninkaallisten filharmonikkojen, Oslon filharmonikkojen ja Amsterdam Sinfoniettan kanssa.
Fröst on ollut Alankomaiden filharmonikkojen, Concertgebouw-orkesterin, Göteborgin sinfoniaorkesterin, L'Auditori de Barcelonan ja Bambergin sinfoniaorkesterin nimikkotaiteilija.
Osan Fröstin urasta muodostaa nykymusiikin edistäminen. Hänen kanssaan yhteistyötä tehneisiin nykysäveltäjiin ovat lukeutuneet Anders Hillborg, Krzysztof Penderecki, Kalevi Aho, Rolf Martinsson, Bent Sørensen, Victoria Borisova-Ollas, Karin Rehnqvist ja Sven-David Sandström. Sørensenin konserton kantaesitti Fröst Alankomaiden radiofilharmonikkojen kanssa Amsterdamissa ja Kölnissä kaudella 2012–2013. Fröst kantaesitti myös Martinssonin konserton, jonka tilasivat yhdessä Birminghamin kaupungin sinfoniaorkesteri ja Malmön sinfoniaorkesteri.
Ura kamarimuusikkona

Fröstin yhteistyökumppaneita kamarimusiikin alueella ovat olleet muiden muassa Janine Jansen, Yuja Wang, Leif Ove-Andsnes, Roland Pöntinen, Sol Gabetta ja Antoine Tamestit. Fröst johti Ruotsissa Vinterfest-musiikkifestivaalia kymmenen kauden ajan vuoteen 2015 saakka. Hänet nimitettiin Ruotsin kamariorkesterin pääkapellimestariksi kaudelle 2019–2020.
Levytykset

Fröstin levytyksiä on julkaistu BIS- ja Sony Classical -levymerkeillä. Sonylle Fröst levytti kolmantena albuminaan kokoelman barokkiajan aarioiden transkriptioita. Tätä levytystä edelsi Olivier Messiaenin Quatuor pour la fin du temps -teoksesta tehty albumi, josta tuli arvostelumenestys. Fröst on lisäksi levyttänyt muiden muassa Christopher Rousen, Carl Maria von Weberin, Johannes Brahmsin, Mozartin, Vagn Holmboen, Karin Rehnqvistin, Carl Nielsenin ja Pendereckin teoksia. Vuonna 2003 hän teki levytyksen Benny Goodmanille omistetuista klarinettikonsertoista. Aaron Coplandin konserton Fröst on levyttänyt kahdesti (vuosina 1998 ja 2011).
Yksityiselämä

Fröstin koti on Tukholmassa. Hänellä on vaimonsa kanssa kaksi lasta.
Aiheesta muualla

Martin Fröst: viralliset sivut (Arkistoitu – Internet Archive) (englanniksi)
MediaMOO

MediaMOO on tekstipohjaista MOO-teknologiaa käyttävä virtuaaliyhteisö, joka on tarkoitettu yksinomaan media-alan tutkijoille ja ammattilaisille (jäsenyys on mahdollinen alalla aktiivista tutkimusta harrastaville). Se on foorumi, jossa luodaan kontakteja, "tavataan" vanhoja kollegoita sekä pidetään toisinaan myös erilaisia konferensseja. Projektin perusti Amy Bruckman Massachusetts Institute of Technologyn medialaboratoriassa vuonna 1993.
Aiheesta muualla

Virallinen sivu (Arkistoitu – Internet Archive) (englanniksi)
Mehdi Ben Dhifallah

| Henkilötiedot |
| --- | --- | --- |
Syntymäaika: 6. toukokuuta 1983 (ikä 41)
Syntymäpaikka: Kelibia, Tunisia
Pelipaikka: Hyökkääjä
Pituus: 187 senttimetriä
Seura
Seura:  Widzew Łódź
Pelinumero: 24
Junioriseurat
:  US Kelibia
Seurat
| Vuodet | Seura | O (M) |
| 2004–2007 2007–2010 2010 2010 2011–2012 2012– |  ES Zarzis  ES Sahel →  Annasr  Al-Merreikh  Stade Tunisien  Widzew Łódź | 40 (7) 14 (8)  13 (2) 7 (0) 1 (1) |
Maajoukkue
| 2008 |  Tunisia | 16 (7) |
 Seurajoukkueuran tilastot kattavat vain kansalliset sarjat, päivitetty 4. maaliskuuta 2012.  Maajoukkueuran tilastot päivitetty 20. elokuuta 2008.
Mehdi Ben Dhifallah (arab. مهدي بن ضيف الله‎, s. 6. toukokuuta 1983 Kelibia, Tunisia) on tunisialainen jalkapalloilija. Hyökkääjänä pelaava Ben Dhifallah on ilman seuraa.
Ura

Ben Dhifallah aloitti ammattilaisuransa ES Zarzisin joukkueessa, jossa hän pelasi vuosina 2004-2007. Kesällä 2007 Ben Dhifallah siirtyi Tunisian kärkijoukkueseen kuuluvaan ES Saheliin ja onnistui maalinteossa kahdeksan kertaa sijoittuen Tunisian maalipörssin toiseksi. Toisella kaudella hän jäi maaleitta ja kolmannella kaudella 2009-2010 Ben Dhifallah jäi ilman peliaikaa. Tammikuussa 2010 ES Sahel päätti lainata hyökkääjän loppukaudeksi Libyan pääsarjaan Annasrin joukkueeseen, jossa hän juhli kauden päätteeksi Libyan cupin voittoa.
Kesäkuussa 2010 Ben Dhifallah siirtyi puolen vuoden sopimuksella sudanilaiseen Al-Merreikhiin. Hän onnistui maalinteossa kahdesti, kun joukkue sijoittui kauden päätteeksi Sudanin pääsarjassa toiseksi ja voitti Sudanin cupin. Ben Dhifallah jätti seuran sopimuksensa päätyttyä.
Ben Dhifallah kävi harjoittelemassa tammikuussa Espérancen mukana ja oli kirjoittaa sopimuksen, joka kuitenkin kaatui siirtoajan umpeuduttua. Tunisian jalkapalloliitto oli aiemmin kuitenkin pidentänyt oman maan sarjan siirtoaikaa tammikuun loppuun saakka, maassa vellonneiden levottomuuksien vuoksi.
Heinäkuussa 2012 Ben Dhifallah siirtyi Stade Tunisieniin, jossa hän pelasi seitsemän ottelua tekemättä maaliakaan. Ben Dhifallah siirtyi kuitenkin helmikuussa 2012 Puolaan Widzew Łódźiin, jossa hän teki heti avausottelussaan maalin.
Saavutukset

Tunisian cup: 2005
Tunisian mestaruus: 2007
Afrikan Super Cup: 2008
Libyan cup: 2009
Sudanin cup: 2010
Aiheesta muualla

FIFA.com (Arkistoitu – Internet Archive) (englanniksi)
Weltfussball (saksaksi)
National Football Teams (englanniksi)
Transfermarkt[vanhentunut linkki] (saksaksi)
Fiche joueur - Mehdi Ben Dhifallah (Arkistoitu – Internet Archive) (ranskaksi)
Tunisian joukkue – Jalkapallon AM-kilpailut 2008
1 Kasraoui |
2 Ghezal |
3 Haggui |
4 al-Abdi |
5 El Bekri |
6 Felhi |
7 Ben Saada |
8 Nafti |
9 Chikhaoui |
10 Zaïem |
11 Santos |
12 Mnari |
13 Ben Frej |
14 Zouaghi |
15 Jaïdi |
16 Mathlouthi |
17 Jemâa |
18 Mikari |
19 Meriah |
20 Ben Dhifallah |
21 Traoui |
22 Nefzi |
23 Chermiti |
Valmentaja Lemerre
Meuse

Meuse on departementti Lorrainen alueella koillisessa Ranskassa. Meuse on saanut nimensä sen läpi virtaavasta Maasjoesta (ransk. Meuse). Meuse oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin Barrois’n provinssista sekä Toulin, Metzin ja Verdunin hiippakunnista. Departementin rajat ovat säilyneet lähes muuttumattomina siitä lähtien.
Meusen departementin pääkaupunki on Bar-le-Duc, mutta sen kuuluisin kaupunki lienee Verdun, jossa käytiin verisiä taisteluita ensimmäisen maailmansodan aikana. Seutu on harvaan asuttua ja maatalousvaltaista. Vuonna 2006 departementin asukasluku oli 193 701 ja väestötiheys vain 31,2 asukasta neliökilometrillä. Vähäväkisyyteen ovat vaikuttaneet sekä maaltamuutto että ensimmäinen maailmansota, jonka jäljiltä monia tuhoutuneita kyliä ja kokonaisia kuntia on jätetty rakentamatta uudelleen. Kuudessa kunnassa (Beaumont-en-Verdunois, Bezonvaux, Cumières-le-Mort-Homme, Fleury-devant-Douaumont, Haumont-près-Samogneux ja Louvemont-Côte-du-Poivre) ei ole yhtään asukasta (2006 väestönlaskenta), mutta hallinnollisesti ne ovat edelleen olemassa ja niitä johtavat kolmihenkiset neuvostot.
Metroid: Samus Returns

| Metroid: Samus Returns |
| --- | --- |

Kehittäjä:  MercurySteam
Julkaisija:  Nintendo
Jakelija:  Nintendo eShop
Pelisarja:  Metroid
Julkaistu:   15. syyskuuta 2017
Lajityyppi:  metroidvania
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 7  USK 12 
Alusta:  Nintendo 3DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Metroid: Samus Returns (jap. メトロイド サムスリターンズ) on MercurySteamin kehittämä Metroid -pelisarjan peli ja uusintaversio vuonna 1991 Game Boylle julkaistulle Metroid II: Return of Samus -pelille. Peli on julkaistu Nintendo 3DS -konsolille 15. syyskuuta 2017.
Alkuperäisen Game Boy -pelin tavoin pelaaja ottaa ohjattavakseen palkkionmetsästäjä Samus Aranin, joka Galaktisen Federaation antaman tehtävän myötä laskeutuu SR388-planeetalle tarkoituksena hävittää sukupuuttoon galaktiselle siviilisaatiolle vaaralliseksi uhaksi luokitellut metroidit. Samus Returns tarjoaa pelaajalle nykyaikaistetumman ulkoasun uusine kontrolleineen ja pelimekaniikkoineen, kuten vastahyökkäyksen suorittamisen lähitaistelun yhteydessä.
Vastaanotto

Pelit-lehden Juho Penttilä antoi pelille 90 pistettä sadasta.
Aiheesta muualla

metroid-samus-returns-legacy-edition, metroid-samus-returns-special-edition  Metroid: Samus Returns MobyGamesissa (englanniksi)
-pelisarja
| --- | --- |
Pääsarja:   Metroid  II: Return of Samus  Super Metroid  Fusion  Zero Mission  Other M  Samus Returns  Dread 
Prime-sarja:   Metroid Prime  Pinball  Hunters  Prime 2: Echoes  Prime 3: Corruption  Trilogy  Federation Force  Prime 4: Beyond 
Hahmot:   Samus Aran  Ridley  Kraid  Mother Brain  Adam Malkovich  Sylux 
Tapahtumapaikat:   Zebes  SR-388  Tallon IV
Mick Rock

Michael David ”Mick” Rock (synt. Michael Edward Chester Smith, 21. marraskuuta 1948 Hammersmith, Lontoo – 18. marraskuuta 2021) oli brittiläinen valokuvaaja. Hän oli esimerkiksi David Bowien ensimmäinen henkilökohtainen kuvaaja ja ohjasi videot tämän kappaleisiin ”Life on Mars?”, ”John, I’m Only Dancing”, ”The Jean Genie” ja Space Oddity”. Rock kuvasi myös albumien kansia, kuten Lou Reedin Transformer, The Stoogesin Raw Power ja Queenin Queen II.
Manninen (Ypäjä)

| Manninen |
| --- | --- |
 Manninen
 Koordinaatit: 60°47.949′N, 23°12.998′E 
Valtio:  Suomi
Maakunta:  Kanta-Häme
Kunta:  Ypäjä
Hallinto:  
 – Asutustyyppi:  kylä
Infobox OKVirheellinen NIMI-arvo: 
Mannisten kylän vanhaa tonttia Loimijoen rannassa.
Kuusjoen alajuoksua Mannisissa.
Ypäjän kylät 1927:
1. Ypäjä, 2. Perttula, 3. Kartano, 4. Varsanoja, 5. Manninen, 6. Levä, 7. Palikkala.
Manninen on kylä Ypäjän länsiosassa Loimijoen eteläpuolella lähellä Loimaan rajaa.
Sijainti ja liikenne

Mannisten lähimpiä naapurikyliä ovat Ypäjän kirkonkylä Perttula pohjoisessa ja kaakossa, Ypäjän Levä idässä ja Loimaan Kauhanoja lännessä. Etelässä kylän alue rajoittuu Someron Vilukselan  ja lounaassa Loimaan Joenperän kylän takamaihin ja koskettaa myös Kosken Tl ja nykyään Loimaaseen kuuluvan entisen Mellilän kunnan alueita.
Kylän kautta kulkee Forssan ja Loimaan välinen seututie 213. Etelään, Ypäjän Kuusjoenkulmalle, johtaa paikallistietasoinen yhdystie Mannistentie.
Luonto

Kylän alueen halki Loimijokeen laskee etelästä Loimijoen sivujoki Kuusjoki. Kylän alueelle lounaassa ja etelässä ulottuvat pieneltä osaltaan Natura 2000 -suojeluohjelmaan kuuluvat Eksyssuo ja Huhmassuo.
Historia ja kulttuuriympäristö

Mannisten historiallinen kylätontti on sijainnut Loimijoen rannassa vastapäätä Ypäjän kirkonkylän Perttulan historiallista kylätonttia.
Kylän lounaiskulmassa, Eksyssuohon pistävässä harjuniemekkeessä on nykyään neljän, aiemmin viiden kunnan rajapaikka Pirttiniemennokka, joka myös on ollut kolmen historiallisen maakunnan: Hämeen, Satakunnan ja Varsinais-Suomen rajapaikkana.
Mannisten kylä yhdessä Ypäjänkylän kanssa kuului aiemmin Loimaaseen, josta se liitettiin kunnallishallinnollisesti Ypäjään vuonna 1911. Jo aiemmin nämä kylät oli liitetty Ypäjän seurakuntaan, ja Ypäjän kirkkoa kylän asukkaat olivat käyttäneet jo 1600-luvulta lähtien.
Mannisissa on aiemmin ollut oma kansakoulu.
Tunnettuja kyläläisiä

Tunnettuihin mannislaisiin kuuluu noita ja ennustaja Prättäkitti. jonka kerrotaan olleen Mannisten kylän Tepon talon emäntä.
Aiheesta muualla

Mannisten kylä (Arkistoitu – Internet Archive) Häme-wikissä
Meera

Meera
Meera, tunnetaan myös nimellä Mirabai (मीराबाई; n. 1498 – n. 1546), oli 1500-luvun intialainen hindulainen mystinen runoilija ja Krishnan palvoja. Hänen alkuperäinen nimensä oli ’Mihira’, mutta runoudessaan hän esitteli nimensä muuttuneessa Meera-muodossa Rajasthanin aksentin ansiosta, ja siksi tuli tunnetuksi Meerana. Hän on juhlittu bhaktipyhimys, erityisesti Pohjois-Intian hinduperinteessä.
Mirabai syntyi kuninkaalliseen rajputperheeseen Kudkissa, Palin alueella, Rajasthanissa, ja hän vietti lapsuutensa Mertassa, Rajasthanissa. Hänet mainitaan Bhaktamalissa, mikä vahvistaa, että hän oli laajalti tunnettu ja rakastettu hahmo bhakti-liikkeen kulttuurissa noin vuonna 1600 jKr. Useimmissa Meeraa koskevissa legendoissa mainitaan hänen peloton piittaamattomuutensa sosiaalisista ja perheen käytännöistä, omistautumisensa Krishnalle sekä tämän kohtelu aviomiehenään ja appivanhempiensa vainotuksi tuleminen uskonnollisen antaumuksensa vuoksi. Hänestä on tehty lukuisia kansantarinoita ja hagiografisia legendoja, jotka ovat epäjohdonmukaisia ​​tai yksityiskohdiltaan hyvin erilaisia.
Miljoonat hartauslaulut, jotka ylistävät Krishnaa intohimoisesti, katsotaan Mirabain ansioksi intialaisen perinteen mukaan, mutta tutkijoiden mukaan vain muutaman sadan uskotaan olevan aitoja, ja aikaisimmat kirjalliset muistiinpanot viittaavat siihen, että lukuun ottamatta kahta virttä, suurin osa kirjoitettiin muistiin vasta 1700-luvulla. Monet Meeralle kuuluneet runot ovat todennäköisesti säveltäneet myöhemmin muut Meeraa ihailleet runoilijat. Nämä laulut tunnetaan yleisesti bhajanina ja ne ovat suosittuja kaikkialla Intiassa. Hindutemppeleitä, kuten temppeli Chittorgarhin linnoituksessa, on omistettu Mirabain muistolle. Legendoja Meeran elämästä, joiden aitous on kiistanalaista, on käsitelty elokuvissa, sarjakuvissa ja muussa suositussa kirjallisuudessa nykyaikana.
Aiheesta muualla

Kuvia tai muita tiedostoja aiheesta Meera Wikimedia Commonsissa
Mavronéri (Peloponnesos)

| Mavronéri Μαυρονέρι |
| --- | --- |
 Mavronéri-joen alkuna oleva vesiputous eli Hýdata Stygós.
Alkulähde:  Aroánia-vuoret, Peloponnesos  37°59′02″N, 22°12′18″E
Laskupaikka:  Kráthis-joki, Peloponnesos  38°00′00″N, 22°13′41″E
Maat:  Kreikka
Alkulähteen korkeus:  2 100 m
Mavronéri (kreik. Μαυρονέρι, myös Mavranéria, Μαυρανέρια), antiikin Styks (m.kreik. Στύξ, lat. Styx), on joki Peloponnesoksen niemimaalla Kreikassa. Se saa alkunsa samannimisestä vesiputouksesta, joka tunnetaan nykyisin myös nimellä Hýdata Stygós (Ύδατα Στυγός). Antiikissa joki yhdistettiin manalan virtaan Styksiin.
Maantiede

Mavronéri-joki on Kráthis-joen sivujokia. Sen alkulähteenä toimiva vesiputous sijaitsee korkealla Aroánia- eli Chelmós-vuoren rinteessä  noin 2 100 metrin korkeudessa merenpinnasta laskettuna. ​Paikka on Kalávrytan kunnassa Akhaian alueyksikön alueella. Vesi tulee vuorelta useampana ryöppynä. Putouksen korkeus on noin 200 metriä, mikä tekee siitä yhden Kreikan korkeimmista. Vedet yhdistyvät virraksi, joka hieman alempana vuoren rinteessä yhdistyy Kráthikseen. Sen veden laskevat puolestaan Korintinlahteen. Vesiputouksen lähelle on hankala kulkea ja se vaatii kiipeilytaitoja. Kuivana vuodenaikana virrassa ei ole vettä.
Historia

Antiikin aikana Styksin vesiputous sijaitsi Arkadiassa lähellä Nonakriin kaupunkia. Sen sijaintipaikka ja vesiputouksen ainutlaatuisuus tekivät selvästi vaikutuksen varhaisten aikojen kreikkalaisiin, ja niin Styksiin alettiin suhtautua pelonsekaisella kunnioituksella. Varhaisin maininta virrasta on Homeroksella, jolle se on ”syvä, suistuva Styks” ja ”synkeä Styks”. Hesiodos kuvaa sitä ilmauksilla ”Styksin kuuluisaa, kylmää vettä, joka putoaa korkeilta jyrkänteiltä” ja ”Styksin ehtymättömään, ikiaikaiseen veteen, joka virtaa karujen seutujen halki”. Kaikki nämä kuvaukset täsmäävät paikkaan.
Herodotos ei vaikuta käyneen itse paikalla, sillä hänen kuvauksensa on epätäsmällisempi. Hän sanoo Styksin olleen lähde Nonakriin kaupungissa, ja kuvaa sitä seuraavasti: ”Vähäinen, kalliosta valuva vesimäärä vuotaa notkoon, ja ylt'ympäri notkon kiertää aitaus” (eli seinämä). Samassa yhteydessä hän kertoo, että Kleomenes olisi vienyt Arkadian johtajat Styksille vannottaakseen heitä sen veden kautta tukemaan häntä yrityksessään. Virran myöhemmistä kuvauksista Pausaniaan antama on pisin ja paikkansapitävin. Hän kuvaa, että lähellä Nonakriin raunioita sijaitsi korkea jyrkänne, joka oli korkein minkä hän oli koskaan nähnyt, ja josta virtasi alas vettä, ja jota kreikkalaiset kutsuivat nimellä Styks.
Kreikkalaiset ja roomalaiset runoilijat siirsivät Arkadian Styksin näkymättömään maailmaan manalan Styks-joeksi. Myös alkuperäiseen vesiputoukseen suhtauduttiin suurella taikauskoisella kunnioituksella. Sen veden uskottiin olevan myrkyllistä, ja uskottiin myös, että sen vesi tuhoaa kaikkia astiat, joihin sitä yritettiin kerätä. Ainoana poikkeuksena oli, jos astia oli tehty hevosen tai aasin kaviosta. Kerrottiin jopa, että Aleksanteri Suuri olisi myrkytetty Styksin vedellä.
Joen nykyinen nimi Mavronéri tarkoittaa ”Mustaa vettä”. Se on tunnettu myös nimellä Drakonéria (Δρακονέρια) eli ”Pelottavat vedet”. Uskomus virran veden myrkyllisyydestä on säilynyt kansanuskomuksena nykyaikaan saakka. Ainakin vielä 1800-luvulla läheisten kylien asukkaat uskoivat, ettei mikään astia pidä Mavronérin vettä.
Aiheesta muualla

Kuvia tai muita tiedostoja aiheesta Mavronéri Wikimedia Commonsissa
Mavronérin vesiputouksen paikka kuivaan vuodenaikaan.
Manning the Helm

| Manning the Helm Medeia |
| --- | --- | --- |

EP-levyn tiedot
 Julkaistu: 21. elokuuta 2015
 Formaatti: CD
 Tyylilaji: death metal progressiivinen metalli
 Kesto: 19.48
 Levy-yhtiö: Fullsteam Records
Medeian muut julkaisut
| Iconoclastic 2013 | Manning the Helm 2015 | Xenosis 2019 |
Manning the Helm on death metal -yhtye Medeian EP-levy, joka julkaistiin 21. elokuuta 2015 levymerkillä Fullsteam Records. EP on yhtyeen ensimmäinen uuden laulajan Frans Aallon kanssa julkaistu äänite. Kappaleesta ”Barbarossa” kuvattiin musiikkivideo.
Vastaanotto

EP sai erinomaisen vastaanoton. Kaaoszinen Jarmo Hänninen vertasi tuotosta yhtyeen alkuaikojen julkaisuihin, mainiten kappaleiden paranevan loppua kohden, ja ainoan ongelman olevan uuteen laulajaan tottumisen. Metalliluolan arvio suitsuttaa uutta laulajaa, ja pitää vaihtelevaa albumia kappaleiden vaihtelevuudesta huolimatta yhtenäiseltä.
Kappaleet

Manning the Helm – 3.44
Barbarossa – 2.57
Franpire – 4.41
Born Enemy – 4.42
Kings – 3.44
Kokoonpano

Frans Aalto – laulu
Samuli Peltola – kitara, taustalaulu
Pekko Mörö – kitara
Samuli Kuusinen – basso, taustalaulu
Janne Putkisaari – rummut
Laura Dziadulewicz – piano, syntetisaattori, taustalaulu
Arvostelut

Imperiumi: 8/10
Inferno:
Kaaoszine.fi: 10–/10
Metalliluola.fi: 4+/5
Aiheesta muualla

Manning the Helm Discogsissa. (englanniksi)
Albumi Manning the Helm Encyclopaedia Metallum -sivustolla (englanniksi)
iTunes
Meerane

| Meerane |
| --- | --- |
 Teichplatz
 vaakuna
 Meerane
 Koordinaatit: 50°51′7″N, 12°27′49″E 
Valtio:  Saksa
Osavaltio:  Saksi
Piirikunta:  Zwickau
Hallinto:  
 – Pormestari:  Lothar Ungerer
Pinta-ala:  
 – Kokonaispinta-ala:  19,81 km²
Väkiluku (31.12.2018):  14 208
 – Väestötiheys:  717 as./km²
Postinumero:  08393
 
 meerane.de 
Infobox OKVirheellinen NIMI-arvo: 
Meerane on kaupunki Saksin osavaltiossa Saksassa. Se sijaitsee Leipzigin, Chemnitzin ja Zwickaun muodostaman alueen keskellä, A4- ja B93-moottoriteiden risteyksessä. Meerane oli aikanaan osa tärkeää tekstiiliteollisuuden aluetta ja nykyään siellä on muun muassa autoteollisuutta.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin sivut (saksaksi)
MediaTek

| MediaTek |
| --- | --- |

Kotipaikka:   Taiwan
Toimiala:  puolijohdeteollisuus
Tuotteet:  mikropiirit
Infobox OKVirheellinen NIMI-arvo: 
MediaTek Inc. on taiwanilainen puolijohdeteollisuuden yritys. Yhtiöllä ei ole omia tuotantolaitoksia, vaan se toimii mikropiirien suunnittelijana ja jakelijana (engl. fabless semiconductor company). Yhtiö oli listattuna S&P Asia 50 -osakelistalle, kunnes putosi pois vuonna 2018.
MediaTekin valmistama mikropiiri DVD-soittimessa.
Matkapuhelimet

Yhtiö toimittaa valmiita piiri- ja komponenttisarjoja ohjelmistoineen aasialaisille matkapuhelinten kokoajille.
Aiheesta muualla

MediaTek
Mediatek in top 20
Mercy (Shawn Mendesin kappale)

| ”Mercy” Shawn Mendes |
| --- | --- | --- |

Singlen tiedot
 Albumilta: Illuminate
 Äänitetty : 2016
 Julkaistu: 18. lokakuuta 2016
 Formaatti: digitaalinen lataus
 Tuottaja(t): Jake Gosling, Teddy Geiger
 Tyylilaji: rock
 Kesto: 03.28
 Levy-yhtiö: Island Records, Universal Music Group
Shawn Mendesin muut singlet
| ”Treat You Better” 2016 | ”Mercy” 2016 | ”There’s Nothing Holdin’ Me Back” 2017 |
Mercy on kanadalaisen laulajan-lauluntekijän Shawn Mendesin musiikkikappale. Sen julkaisi Island Records ensin promosinglenä 18. elokuuta ja lopulta Mendesin toisen, Illuminate-studioalbumin toisena singlenä 18. lokakuuta 2016. Kappaleen ovat sanoittaneet Mendes, Ilsey Juber, Danny Parker ja Teddy Geiger, joista viimeisin myös tuotti sen Jake Goslingin kanssa. Kappaleen musiikkivideon ohjasi Jay Martin ja se julkaistiin 21. syyskuuta 2016.
"Mercy" oli kaupallisesti kohtalainen menestys, sen päästyä singlelistan viiden parhaan joukkoon Portugalissa ja Sveitsissä sekä kymmenen parhaan joukkoon Alankomaissa, Itävallassa, Skotlannissa ja Tanskassa. Mendes esitti kappaleen ensimmäisen kerran livenä The Tonight Show Starring Jimmy Fallonissa 22. syyskuuta 2016.
Käännös suomeksi
Max von Bonsdorff

| Max von Bonsdorff |
| --- | --- |
 Max von Bonsdorff.
Porvoon piispa
 1923–1954 
Seuraaja:  Georg Olof Rosenqvist
Henkilötiedot
Koko nimi:  Max Oskar von Bonsdorff
Syntynyt: 23. elokuuta 1882 Turku
Kuollut: 12. helmikuuta 1967 (84 vuotta) Porvoo
Kansalaisuus:  suomalainen
Ammatti:  piispa
Vanhemmat:  Alfred Oskar von Bonsdorff Aina Augusta Ahlsted
Puoliso:  Ester Helena Sundwall (vih. )
Muut tiedot
Koulutus:  pappisvihkimys (1910) teologian tohtori (1923)
Tutkinnot:  Helsingin yliopisto
Uskonto:  kristinusko
Tunnustuskunta:  luterilaisuus
Max Oskar von Bonsdorff (23. elokuuta 1882 Turku − 12. helmikuuta 1967 Porvoo) oli Porvoon hiippakunnan ensimmäinen piispa.
Max von Bonsdorff toimi uskonnon opettajana Viipurin ja Turun oppikouluissa vuosina 1911−1921 ja Helsingin eteläisen ruotsalaisen seurakunnan kirkkoherrana vuosina 1921−1923.
Porvoon piispa 1923–1954

Von Bonsdorff väitteli teologian tohtoriksi vuonna 1923 ja samana vuonna Porvooseen perustettiin uusi ruotsinkielinen hiippakunta. Presidentti K. J. Ståhlberg nimitti virkaan von Bonsdorffin ensimmäiseltä vaalisijalta. Hän toimi tässä virassa vuoteen 1954 saakka ja on sen haltijoista toistaiseksi pitkäaikaisin. Piispan virassa von Bonsdorff pyrki ennen kaikkea edistämään suomen- ja ruotsinkielisten keskinäistä yhteisymmärrystä.
Julkaisuja

Zur Predigttätigkeit des Johannes Chrysostomus (1922, väitöskirja)
Motsatser i kristendomslivet (1924)
Herman Råbergh (1957)
Aiheesta muualla

Björkstrand, Gustav: / Bonsdorff, Max von (1882–1967). Kansallisbiografia-verkkojulkaisu (maksullinen).  2.2.2012. Helsinki:  Suomalaisen Kirjallisuuden Seura.
| 0 | 1 | 2 |
| --- | --- | --- |
|  | Porvoon piispa 1923–1954 | Seuraaja: Georg Olof Rosenqvist |